Pentakostalisme

Pentekostalisme adalah sebuah Gerakan Kristian Karismatik Protestan yang menekankan pengalaman peribadi langsung dengan Tuhan melalui pembaptisan dengan Roh Kudus.Ia adalah sebuah gerakan di kalangan Protestanisme yang sangat menekankan peranan karunia rohani Roh Kudus.

Istilah Pentakosta berasal dari Pentakosta, sebuah peristiwa yang memperingati turunnya Roh Kudus ke atas para Para Rasuk dan pengikut Yesus Kristus lainnya ketika mereka berada di Yerusalem merayakan Perayaan Shavuot, seperti yang dijelaskan dalam Kisah Para Rasul(Kisah Para Rasul 2:1–31).

Seperti aliran Protestan evangelikalisme lainnya , Pentakostalisme memegang teguh kebenaran alkitab (ketidakbersalahan Alkitab) dan keperluan Kelahiran Baru: seseorang bertaubat dari dosa mereka dan "menerima Yesus Kristus sebagai Tuhan dan Juruselamat pribadi mereke".Ia dibezakan oleh kepercayaan kepada kedua-dua "pembaptisan dalam Roh Kudus" dan pembaptisan dengan air, yang membolehkan seorang Kristian untuk "hidup dalam kehidupan yang dipenuhi dan diberdayakan oleh Roh.".Pemampuan ini termasuk penggunaan karunia rohani seperti bertutur dalam Bahasa Lidah dan penyembuhan ilahi.Disebabkan komitmen mereka kepada kewibawaan Alkitab, karunia rohani, dan keajaiban, orang Pentakosta melihat gerakan mereka sebagai mencerminkan jenis kuasa rohani dan ajaran yang ditemui dalam zaman Rasuli Gereja perdana.

Menggabungkan lebih daripada 700 denomi dan banyak gereja bebas, Pentakostalisme adalah sangat terdesentralisasi.Tiada autoriti pusat wujud, tetapi banyak denominasi bergabung dengan Persatuan Dunia Pentakosta. Dengan lebih daripada 279 juta Pentakosta klasik di seluruh dunia, gerakan ini berkembang pesat di banyak bahagian dunia, terutamanya di Selatan Global dan negara-negara Dunia Ketiga.
Kepercayan
Pentakostalisme adalah iman evangelikal, menekankan kebolehpercayaan Alkitab dan keperluan untuk transformasi kehidupan individu melalui iman kepada Yesus.Seperti evangelikal lainnya, Pentakosta umumnya memegang teguh inspirasi ilahi dan ketidakbersalahan Alkitab — yakin bahwa Alkitab, dalam naskah aslinya di mana ia ditulis, tidak mengandungi kesalahan.

Orang Pentakosta menekankan pengajaran "injil penuh" atau "injil empat persegi". Istilah "empat persegi" merujuk kepada empat keyakinan asas Pentakostalisme: Yesus menyelamatkan menurut Yohanes 3:16; membaptis dengan Roh Kudus menurut Kisah Para Rasul 2:4; menyembuhkan tubuh menurut Yakobus 5:15; dan akan datang lagi untuk menerima mereka yang diselamatkan menurut 1 Tesalonika 4:16–17.

Keselamatan
Kepercayaan utama Pentakostalisme klasik adalah bahawa melalui kematian, pengebumian, dan kebangkitan Yesus Kristus, dosa-dosa dapat diampuni dan manusia dapat diperdamaikan dengan Tuhan. Inilah Injil atau "berita baik". Keperluan asas Pentakostalisme adalah bahawa seseorang harus dilahirkan semula. Kelahiran semula ini diterima oleh kasih karunia Tuhan melalui iman kepada Kristus sebagai Tuhan dan Juruselamat. Dalam kelahiran semula ini, orang percaya diperbaharui, dibenarkan, diangkat menjadi keluarga Tuhan, dan pekerjaan pengudusan oleh Roh Kudus dimulakan.

Pengikut Pentakosta percaya kepada syurga dan neraka yang bersifat literal, di mana syurga adalah untuk mereka yang telah menerima anugerah keselamatan dari Tuhan, dan neraka adalah untuk mereka yang menolaknya.
Pembaptisan dengan Roh Kudus
Pengikut Pentakosta mengenal pasti tiga penggunaan yang berbeza bagi perkataan "pembaptisan" dalam Perjanjian Baru:

 Pembaptisan ke dalam tubuh Kristus: Ini merujuk kepada keselamatan. Setiap orang yang beriman kepada Kristus menjadi sebahagian daripada tubuh-Nya, iaitu Gereja, melalui pembaptisan. Roh Kudus adalah agen, dan tubuh Kristus adalah medium.

 Pembaptisan air: Melambangkan kematian terhadap dunia dan kehidupan dalam Kristus, pembaptisan air adalah ungkapan simbolik luaran yang menggambarkan apa yang telah dilakukan oleh Roh Kudus, iaitu pembaptisan ke dalam tubuh Kristus.

 Pembaptisan dengan Roh Kudus: Ini adalah pengalaman yang berbeza daripada pembaptisan ke dalam tubuh Kristus. Dalam pembaptisan ini, Kristus adalah agen dan Roh Kudus adalah medium.
Penyembuhan Ilahi

Pentakostalisme adalah kepercayaan yang holistik, dan kepercayaan bahawa Yesus adalah Penyembuh adalah salah satu daripada empat aspek injil penuh.Bagi pengikut Pentakosta, penyembuhan rohani dan fizikal berfungsi sebagai peringatan dan kesaksian kepada kepulangan Kristus yang akan datang, di mana umat-Nya akan dibebaskan sepenuhnya dari semua akibat kejatuhan.Namun, tidak semua orang menerima penyembuhan apabila mereka berdoa. Ia adalah Tuhan dalam kebijaksanaan-Nya yang menentukan sama ada akan memberi atau menahan penyembuhan. Sebab-sebab umum yang diberikan sebagai jawapan kepada persoalan mengapa tidak semua orang disembuhkan termasuk: Tuhan mengajar melalui penderitaan, penyembuhan tidak selalu berlaku secara serta-merta, kurangnya iman dari pihak orang yang memerlukan penyembuhan, dan dosa peribadi dalam kehidupan seseorang (walaupun ini tidak bermakna bahawa semua penyakit disebabkan oleh dosa peribadi).

Rujukan

Kategori:Kepercayaan
Kategori:Teologi Kristian
Kategori:Istilah Kristian
Kategori:Protestantisme